|  |
| --- |
| **RAZDJEL: 109 MINISTARSTVO PRAVOSUĐA I UPRAVE** |
| **GLAVA: 109806 OPĆINSKI PREKRŠAJNI SUD U SPLITU** |
| **AKTIVNOST: 6410006** |

**OBRAZLOŽENJE OPĆEG DIJELA FINANCIJSKOG PLANA 2023. – 2025.**

Općinski prekršajni sud u Splitu obavlja aktivnost sudske i pravosudne djelatnosti i sjedište suda je u Splitu na adresi Domovinskog rata 4 dok se 8 stalnih službi nalaze u Kaštel Sućurcu, Omišu, Solinu, Trogiru, Sinju te na otocima Hvar (Stari grad), Brač (Supetar) i Vis. Općinski prekršajni sud je nadležan za područje 13 gradova i 26 općina i na datum 31.08.2022. zapošljava 23 suca i 96 službenika i namještenika.

PRIHODI I PRIMICI

Rashodi poslovanja i rashodi za nabavu nefinancijske imovine Općinsko prekršajnog suda u Splitu se financiraju samo iz državnog proračuna te se ne financiraju iz ostalih izvora financiranja. Vlastiti prihodi koje ostvaruje sud se odnose na prihode od kopiranja dokumenata koji su iskazani u malim iznosima (2021 – 27,08 €) te smo ih u narednom trogodišnjem razdoblju planirani u iznosu od 106,18 € godišnje.

RASHODI I IZDACI

Sredstva za rashode za zaposlene za razdoblje 2023. – 2025. su planirani prema stvarnim potrebama Suda. Uvećani su u odnosu na 2022.godinu sukladno povećanja svih općepoznatih komponenti koje utječu na cijene usluga glavnih dobavljača materijala, električne energije i goriva kao povećanja osnovice za obračun plaća državnih službenika i namještenika.

U prijedlogu državnog proračuna za 2023. godinu, planirani su iznosi sukladno odobrenim ukupnim limitima po proračunskim godinama, uz obrazloženje sljedećih najznačajnijih stavki:

3223- Energija; tijekom 2022. god. je istekao stari ugovor sa HEP Opskrbom d.o.o., pa je sklopljen novi ugovor sa HEP Opskrbom d.o.o., te je općepoznato da su cijene električne energije znatno porasle i da su cijene-tarifne stavke po novom ugovoru i preko tri puta veće (npr. cijena kWh u jedinstvenoj dnevnoj tarifi je po starom ugovoru iznosila 0,08 €, a po novom ugovoru iznosi 0,23 €) u odnosu na cijene iz starog ugovora. Također je za istaknuti da je tijekom 2022. godine istekao stari ugovor o opskrbi gorivom te da je sklopljen novi ugovor i da su cijene goriva zbog općepoznate situacije porasle, a kako Općinski prekršajni sud u Splitu djeluje na devet lokacija (sjedište suda i osam stalnih službi) takova disperziranost uvjetuje korištenje službenog vozila.

3231- Usluge telefona, pošte i prijevoz;  u ožujku 2022. sklopljen je novi ugovor s Hrvatskom poštom za Grupu 1 i Grupu 2 na razdoblje od 24 mjeseca te je vrijednost ugovora cca 252.173,34 € odnosno po godini 126.086,67 €, također je u siječnju sklopljen novi ugovor za telefonske usluge u nepokretnoj mreži u vrijednosti cca 22.828,32 € s PDV-om, dok je ugovor za telefon u mobilnoj/pokretnoj mreži vrijednosti cca 1.725,40 €. U svim navedenim ugovorima vrijednosti su određene prema okvirnim količinama, pa se tako i ugovor s Hrvatskom poštom temeljio na okvirnim količinama iz 2020. i 2021. god. kada su na snazi bile posebne sigurnosne mjere u svezi proglašene epidemije bolesti COVID-19, a kako je u međuvremenu većina posebnih sigurnosnih mjera prestala važiti i kako je radi postizanja ciljeva Akcijskog plana Ministarstva pravosuđa i uprave ovaj Sud intenzivirao rad sa strankama, pri čemu je također potrebno navesti da je ovom sudu tijekom svibnja i lipnja ustupljeno 2000 prekršajnih predmeta Općinskog suda u Zadru, što je sve utjecalo na neplanirano povećanje korištenja usluga Hrvatske pošte koja je također povećala cijene svojih usluga.

3232- Usluge tekućeg i investicijskog održavanja; brojni su i problemi s klima uređajima koji se učestalo kvare jer se radi o uređajima starim 15 i više godina, isto tako veći broj pisača kao i druge informatičke opreme dosta staro i zahtijeva servis.

3235- Zakupnine i najamnine; Obzirom na povećani obim posla zbog intenzivnijeg rada sa strankama uslijed prestanka važenja sigurnosnih mjera u svezi epidemije bolesti COVID-19 i postizanja ciljeva akcijskog plana, kao i dodatno zaprimljenih 2000 prekršajnih predmeta koji su ustupljeni od Općinskog suda u Zadru, te najavljenih ustupanja dodatnih predmeta od strane drugih sudova, te uslijed kvarova na pisačima starim desetak godina koji nisu u najmu i nemogućnosti rada na istima, premašujemo planirane brojke ispisa na pisačima u najmu, te nam dolaze veći računi od planiranih.

3236- Zdravstvene i veterinarske usluge; prema tekućem planu sredstva za predmetnu stavku su planirana na temelju broja zaposlenika iznad 50 godina koji su prema starom Kolektivnom ugovoru ove godine ostvarivali pravo na sistematski pregled u vrijednosti od 66,36 €. U svibnju ove godine potpisan novi Kolektivni ugovor kojim službenici i namještenici ostvaruju pravo na sistematski pregled u vrijednosti od 159,27 €.

3237- Intelektualne i osobne usluge; obzirom na akcijski plan i naprijed navedeni intenzivniji rad sa strankama, kao i dodatno zaprimljenih 2000 prekršajnih predmeta koji su ustupljeni od Općinskog suda u Zadru, te najavljenih ustupanja predmeta od strane drugih sudova i zapošljavanje 2 suca očekujemo porast broja riješenih predmeta te isplata troška braniteljima i sudskim vještacima.

UKUPNE I DOSPJELE OBVEZE

|  |  |  |
| --- | --- | --- |
|  | Stanje obveza na dan 31.12.2021 | Stanje obveza na dan 30.06.2022. |
| Ukupne obveze | 2.136.710,00 kn (283.590,15 € ) | 2.115.577,24 kn (280.785,35 € ) |
| Dospjele obveze |  |  |